text: Der er salt endnu, men
  15 december 2010 kl. 17.12
  Aabenraa kommune stopper saltning på de små veje.
  Aabenraa kommune har stadig salt - men så lidt, at kommunen nu rationerer det.
  - Med den vejrmelding vi har for de kommende dage, skærer vi ned på spredningen af salt, så vi alene salter på de store veje, siger Peter Kierkegaard, fagkoordinator i Vej & Park.
  - På den måde håber vi at have salt nok til hen over weekenden. Vi har bestilt ny leverance, som forhåbentligt kommer på onsdag, men ingen kan love os, at vi får den fulde mængde, som vi har bestilt, siger Peter Kierkegaard.
  